**Zavod za hitnu medicinu Zadarske županije**

**Upravno vijeće**

**Broj: K.O.: 05-61/2023**

Na temelju članka 14. Statuta Zavoda za hitnu medicinu Zadarske županije (donesenog od Upravnog vijeća Ustanove 15. prosinca 2020. godine, ur.br. 01-2112/2020, uz suglasnost Osnivača od dana 22. veljače 2021. godine, Službeni glasnik Zadarske županije 5/21), te članka 6. Poslovnika o radu Upravnog vijeća Zavoda za hitnu medicinu Zadarske županije, Upravno vijeće Zavoda za hitnu medicinu Zadarske županije, na 61. sjednici održanoj dana 27.02.2023. godine, jednoglasno donosi slijedeći:

**PRAVILNIK O 3. IZMJENI I DOPUNI PRAVILNIKA O ORGANIZACIJI I** **SISTEMATIZACIJI RADNIH MJESTA** **U ZAVODU ZA HITNU MEDICINU ZADARSKE ŽUPANIJE**

**Članak 1.**

U Pravilnik o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021, s izmjenama navedenog pravilnika od 2. lipnja 2022. godine i 8. srpnja 2022. godine, u čl. 21. u tablici Služba uprave, Odjel financijsko - računovodstvenih poslova, dodaje se novo radno mjesto i to stručni referent za EU projekte s potrebnim uvjetima pa ta točka glasi:

|  |  |  |  |  |  |
| --- | --- | --- | --- | --- | --- |
| 10. | Stručni referent za EU projekte | Srednja škola | gimnazija, upravna, ekonomska | 12 mjeseci | 1 |

**Članak 2.**

U prilogu 1 Pravilnika o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021, Opis poslova u Zavodu za hitnu medicinu Zadarske županije dodaje se opis poslova za radno mjesto stručni referent za EU projekte pa ta točka sada glasi:

„Stručni referent za EU projekteobavlja slijedeće poslove:

* Ima odgovornost praćenja domaćih i inozemnih natječaja za projekte financirane iz EU sredstava;
* Predlaže poslovodstvu moguće prijave gdje je ustanova prihvatljivi ponuditelj samostalno ili u kombinaciji s drugim partnerima;
* Poduzima sve potrebne radnje kod prikupljanja dokumentacije za prijavu;
* Ima ulogu koordinatora projekta kroz posredovanje između partnerskih ustanova;
* Prati plan objava natječaja i mogućnosti apliciranja na projekte usmjerene poboljšanju poslovnih procesa i stvaranju nove vrijednosti za ustanovu;
* Sudjeluje u pripremi projektne dokumentacije vezane uz EU fondove
* Sudjeluje u izradi proračuna i izračunu financijskih projekcija EUprojekta;
* Sudjeluje u izradi privremenih financijskih izvještaja;
* Izrađuje i dostavlja zahtjev za isplatom predujma za potrebe EU projekta;
* Po potrebi sudjeluje u reviziji projekta;
* Izrađuje završni financijski izvještaj;
* Izrađuje i šalje zahtjev za isplatom preostalog dijela EU sufinanciranja;
* Arhivira računovodstvenu dokumentaciju EU projekta;
* Aktivno sudjeluje u održavanju web stranice projekata ustanove;
* Obavlja i ostale poslove propisane internim i eksternim procedurama, uputama, pravilnicima i aktima u okviru svog djelokruga posla te ostale poslove po nalogu neposrednog voditelja.

Za svoj rad odgovara voditelju službe i ravnatelju/ravnateljici.

**Članak 3.**

U ostalom dijelu Pravilnik o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021, s izmjenama od 2. lipnja 2022. i 8. srpnja 2022. godine ostaje nepromijenjen.

**Članak 4.**

Ovaj Pravilnik o 3. izmjenama i dopunama Pravilnika o organizaciji i sistematizaciji radnih mjesta stupa na snagu i primjenjuje se od osmog dana od dana objave na oglasnoj ploči Zavoda za hitnu medicinu Zadarske županije.

U Zadru, dana 27. veljače 2023. godine

Predsjednik Upravnog vijeća:

Šime Rušin, dipl.ing.

Ovaj Pravilnik oglašen je na oglasnoj ploči Ustanove

01.03.2023. godine, a stupio je na snagu 09.03.2023. godine.

Ravnateljica:

Ivana Šimić, dipl. oec.